2.3.2 Bolalarning rivojlanish xaritasini yuritish:kuzatish va yakka ishlashni rejalashtirish
Reja:
1. O’quv yili davomida olib boriladigan pedagogik kuzatishlar va ularni qayd etish. 
2. Kuzatuv asosida yil boshida qo’yilgan vazifalar, baholanishi.
Tayanch tushunchalar: MTT, hujjatlar, mazmun, mohiyat, maqsad, vazifa, bolalar, rivojlanish, rivojlanish xaritasi, kuzatuv.
1.O’quv yili davomida olib boriladigan pedagogik kuzatishlar va ularni qayd etish. Maktabga tayyorlik deganda bolada umumiy kompetensiyalarni va rivojlanish sohalari kompetensiyalarining shakllanganligi tushuniladi. Bu xarita maktabgacha taʼlim tashkilotining har bir bitiruvchisi uchun to’ldiriladi. Unda Davlat dasturiga muvofiq rivojlanishning beshta sohasi (bola kompetensiyalari) bo’yicha kutilayotgan natijalar ifodalanadi. Kuzatish – bolalar rivojlanishidagi ijobiy o’zgarishlarni ularni tabiiy sharoitda (uyda, guruhda, ochiq maydonchada), kun davomida turli vaqtda, butun yil davomida hamda to’plangan ma’lumotlarni hujjatlashtirib borgan holda baholashning eng ishonchli usuli hisoblanadi. Pedagogning ishi aynan pedagogik kuzatuvdan boshlanishi zarur, chunki u bolani tushunishga, bolani tushunishdan esa – u va oila a’zolari bilan o’zaro aloqalarning eng maqbul strategiyasini tanlab olish imkoniyatini yaratadi. Kuzatish – maktabgacha yoshdagi bolalarning rivojlanishi va o’rganishi haqida ma’lumot to’plashning samarali usuli 
1-qadam. Kuzat – axborot yig’ish jarayoni. 
2-qadam. Tahlil qil – kuzatilganlar mazmun-mohiyati haqida savol berish. 
3-qadam. Rejalashtir – ta’lim olish va rivojlanishni davom ettirish uchun keyingi qadamlarni rejalashtirish. 
4-qadam. Qo’lla – o’ylangan rejani amaliyotga tatbiq qilish. 
5-qadam. Anglash (refleksiyaga erishish) – rejaning unumdorligini baholash Kuzatish – bu bolaning ishlayotgan yoki o’ynayotgan paytida, uning faoliyatiga aralashmagan holda uni kuzatish jarayonidir. Pedagog bolani kuzatish orqali xatti-harakatining turi, bilim olish bo’yicha qiziqishlari, ko’nikmalar darajasi va rivojlanishidagi ijobiy o’zgarishlarni aniqlaydi. Kuzatishning ikki turi mavjud – rasmiy va tasodifan (norasmiy). 
 2.Kuzatuv asosida yil boshida qo’yilgan vazifalar, baholanishi. Bolani norasmiy kuzatish orqali unga bu haqida oldindan xabar bermasdan juda ko’p ma’lumot olsa bo’ladi (masalan, bola tabiiy ravishda o’yinga jalb qilinganida). Rasmiy kuzatish bolani asabiylashtirishi yoki g’ayriixtiyoriy yo’l tutishiga olib kelishi mumkin, bola esa boshqa bolalar bilan umuman o’ynamasligi yoki muloqotda bo’lmasligi ehtimoli bor. Rasmiy kuzatish ko’proq bolaning muayyan ko’nikma yoki malakasining rivojlanishini yoki uning bilim va tushunchalarini kuzatib borishga qaratiladi “Pedagogik kuzatishni to’g’ri olib borish uchun quyidagi tamoyillardan foydalanish lozim: 
● kuzatuv bola uchun tanish holatda o’tkaziladi va bolaga yordam berishga qaratilgan bo’ladi; 
● kuzatuv 2 hafta (yoki bir oy) davomida o’tkazilishi kerak, chunki bu bola rivojlanishi haqida xolisona tasavvur hosil qilishga olib keladi; 
● bola haqida qo’shimcha ma’lumotlarni ota-onalar va maktabgacha ta’lim tashkilotining boshqa xodimlari bilan bo’lgan suhbatlardan olish mumkin; Bolaning moyilligi, qiziqishlari, muloqot qilish va bilim olish xususiyatlariga e’tibor qaratish lozim. pedagogning o’quv yili yakunida yozadigan yillik hisoboti shakli (tarbiyachi, defektolog, psixolog, musiqa rahbari) 
I. MTT (guruh)ning umumiy tavsifi: 
1. MTT (guruh)dagi bolalar soni: __________ Ulardan: o’g’il bolalar _________ va qiz bolalar __________. 
2. Hissiy muhit tavsifi: ijobiy, salbiy (tagiga chiziq qilib belgilang) II. Joriy o’quv yilining maqsad va vazifalari. 
Ushbu bo’limda siz maktabgacha taʼlim tashkilotining rejasida o’quv yili uchun belgilangan asosiy vazifalarni ko’rsatib o’tishingiz kerak, shuningdek, "Ilk qadam" davlat o’quv dasturiga muvofiq bolalar bilan tashkil etilgan faoliyat turlarini, o’tkazilgan tibbiy va pedagogik ko’riklari natijalarini kiritish maqsadga muvofiq hisoblanadi. Agar pedagog taʼlimning yangi shakllaridan foydalangan bo’lsa, ishini tavsiflaydi, masalan, "kviling" texnologiyasi, "Tanlash huquqi" texnologiyasi (bu yerda bola o’z xohishiga ko’ra rivojlanish markazini tanlaydi), agar boshqa texnologiyalar bo’lsa, uni ko’rsatib o’tadi.
2.Bola bilan yakka ishlashni rejalashtirish 
Bola bilan yakka ishlashni rejalashtirish pedagoglarning bolalar bilan yakka ishlashlari – pedagoglar (psixolog, musiqa rahbari, jismoniy tarbiya yo’riqchisi) hamkorligi asosida rivojlanish xaritasining indikatorlari bo’yicha yakka tartibda ishlash tashkil etilib, tarbiyalanuvchi o’zlashtirmagan rivojlantiruvchi sohalar indikatorlari bo’yicha ishlar rejalashtirilib, tarbiyalanuvchining familiyasi va ismi qayd etiladi, indikator asosida ishlar aniq belgilanadi. Bola bilan yakka ishlashni rejalashtirish –suhbat jarayonida bolalarning kun davomida olgan bilim, ko’nikma va malakalari (bola kompetensiyasi) tahlil qilinadi va umumlashtiriladi hamda bolalarni qiziqishlarini inobatga olgan holda, ertangi kunda faoliyat yuritadigan markazlar haqida maʼlumotlar jamlanadi Bola bilan yakka ishlashni rejalashtirishni o’tkazishda quyidagi tamoyillarga tayanish lozim:
 • Yakka ish jarayoni bola uchun odatiy sharoitda amalga oshiriladi va bolaga yordam berishga yo’naltirilgan bo’ladi.
 • Yakka ish jarayoni bola rivoji borasida yanada xolis tasavvur hosil qilish uchun faoliyatlar kamida 3-4 mavzular yoki sohani qamrab olishi lozim
 • Yakka ish jarayonidagi holat hamda bola to’g’risidagi maʼlumotlarni ota-onalar yoki tashkilotning boshqa xodimlari bilan suhbatlar jarayonida olishi mumkin.
 • Yakka ish jarayonida pedagog bolaning moyilliklari, qiziqishlariga, uning muloqot qilish va bilim olish xususiyatlariga eʼtibor qaratishi lozim. 
Bola bilan yakka ishlashni rejalashtirish suhbat,topshiriq, ta’limiy o’yinlar orqali olib borilishi maqsadga muvofiqdir Tarbiyalanuvchi portfoliosining tuzilmasi Bola ism va familiyasi ko’rsatilgan titul varaq -Tarjimai holda bola necha yoshda yura boshlagani, uning birinchi aytgan so’zi nima bo’lgani, aka-uka yoki opa-singillari borligi, qaysi MTTga borganini ko’rsatsa bo’ladi. Oxirida bolaning yaxshi ko’rgan mashg’ulotlari (MTTdagi o’yinlar ham) qisqacha sanab o’tiladi. “Mening oilam va bizning bayramlarimiz -Ota-onalar va boshqa oila a’zolarning ismlari, ularning tug’ilgan kunlari va boshqa oilaviy bayramlar yoziladi. Ota-onalarning to’y kuni sanasi, oila a’zolarining qiziqishlarini yozish, shajara daraxtini chizish ham maqsadga muvofiq.

